=== 1970'erne ===
Omkring årsskiftet 1969-70 forlod Sven Fenger gruppen, der fortsatte som trio, nu med Peter A.G. Nielsen på bas og sang, og de begyndte at skrive sange på dansk. Som dansksyngende trio optrådte de blandt andet i [[Thy-lejren]] i 1970. Året efter etablerede de et [[kollektiv]] i Haraldsgade i [[Viby (Aarhus)|Viby]] ved [[Aarhus]] sammen med blandt andet deres faste lydmand, Ole Lauritsen. Kort tid efter udvidedes gruppen med keyboardspilleren [[Ivan Sørensen|Ivan Oehlenschlaeg Sørensen]]. Med denne besætning indspillede de debutalbummet, ''[[På vej]]'', i [[Rosenberg-studiet]]. Det er præget af et forholdsvist blødt udtryk med et fremtrædende [[klaver]] og mange korharmonier. Der forekommer også instrumenter som [[cembalo]]. Teksterne befinder sig ofte på et abstrakt, filosofisk plan med sangtitler som "Du er dig". Albummet blev udsendt i 1973 af Magnet Music (en underafdeling af [[Philips]] under ledelse af [[Johnny Reimar]]) og solgte omkring 7.000-8.000 eksemplarer.<ref>Deleuran og Knus (1985): s. 29</ref>
Kunst Musik Foreninger Organisationer